CELEX: C2007/315/17
Language: da
Date: 2007-12-22 00:00:00
Title: Sag C-464/05: Domstolens dom (Fjerde Afdeling) af 25. oktober 2007 — Maria Geurts, Dennis Vogten mod Administratie van de BTW, registratie en domeinen, Belgische Staat (anmodning om præjudiciel afgørelse fra Rechtbank van eerste aanleg te Hasselt — Belgien) (Artikel 43 EF og 56 EF — national skattelovgivning — arveafgifter — familieejet selskab — fritagelse — betingelser — beskæftigelse af et vist antal arbejdstagere i en region i en medlemsstat)

22.12.2007   
            
            
               DA
            
            
               Den Europæiske Unions Tidende
            
            
               C 315/11
            
         Domstolens dom (Fjerde Afdeling) af 25. oktober 2007 — Maria Geurts, Dennis Vogten mod Administratie van de BTW, registratie en domeinen, Belgische Staat (anmodning om præjudiciel afgørelse fra Rechtbank van eerste aanleg te Hasselt — Belgien)
   (Sag C-464/05) (1)
   
   (Artikel 43 EF og 56 EF - national skattelovgivning - arveafgifter - familieejet selskab - fritagelse - betingelser - beskæftigelse af et vist antal arbejdstagere i en region i en medlemsstat)
   (2007/C 315/17)
   Processprog: nederlandsk
   Den forelæggende ret
   Rechtbank van eerste aanleg te Hasselt
   Parter i hovedsagen
   
      Sagsøger: Maria Geurts og Dennis Vogten
   
      Sagsøgt: Administratie van de BTW, registratie en domeinen, Belgische Staat
   Sagens genstand
   Anmodning om præjudiciel afgørelse — Rechtbank van eerste aanleg te Hasselt — fortolkning af artikel 43 EF og artikel 56 EF — dødsbo, der tages under behandling i en region i en af medlemsstaterne, og som omfatter andele i et familieejet selskab i en anden medlemsstat og fordringer på et sådant selskab — arveafgiftsfritagelse fastsat, hvis det nævnte selskab i de tre år, der gik forud for dødsfaldet, har beskæftiget mindst fem arbejdstagere på fuld tid i denne region
   Konklusion
   Medmindre der foreligger en gyldig begrundelse, er artikel 43 EF til hinder for en skattebestemmelse i en medlemsstat, der vedrører arveafgift, og hvorefter den fritagelse for denne afgift, som kan gives for familieejede virksomheder, ikke tildeles de virksomheder, som i de tre år, der gik forud for arveladers død, havde mindst fem arbejdstagere beskæftiget i en anden medlemsstat, når bestemmelsen giver ret til en sådan fritagelse, såfremt arbejdstagerne er beskæftiget i en region i den første medlemsstat.
   
      (1)  EUT C 74 af 25.3.2006.